కోల్‌కాతా
17వ శతాబ్దపు చివరి సమయంలో మొగల్ సామ్రాజ్య బెంగాల్ రాజ్యప్రతినిధి పాలనలో ప్రస్తుత కోల్ కత ప్రదేశంలో ఉన్న మూడు గ్రామాలు ఉండేవి. 1690లో బెంగాల్ నవాబు ఈస్టిండియా కంపనీకి వ్యాపార అనుమతి ఇచ్చిన తరువాత కంపనీ ఈ ప్రదేశాన్ని
బలమైన రేవుపట్టణంగా అభివృద్ధి పరచింది. 1756లో కొల్ కత నగరం నవాబు సిరాజ్ ఉద్ దులాహ్ చేత ఆక్రమించబడింది. తరువాతి సంవత్సరమే ఈస్టిండియా కంపనీ ఈ నగరాన్ని తిరిగి స్వాధీనపరచుకుని 1772 నాటికి పూర్తి సామ్రాజ్యాధిపత్యం కూడా సాధించింది. మొదట ఈస్టిండియా కంపనీ తరువాత బ్రిటిష్ సామ్రాజ్యపాలనలో కొల్ కత 1911 వరకు భారతదేశ రాజధానిగా ఉంటూ వచ్చింది. ఈ నగర భౌగోళిక పరమైన అసౌకర్యాలు, బెంగాలులో సమైగ్ర స్వతంత్ర ఉద్యమం తీవ్రరూపందాల్చడం వంటి పరిణామాల కారణంగా రాజధాని కొత్త ఢిల్లీకి బదిలీ చేయబడింది. ఈ నగరం స్వాతంత్ర్యోద్యమంలో కేంద్రస్థానం అయింది. ఆ సమయంలో ఈ నగరం ఉద్రక్త రాజకీయాలలో ఉంటూ వచ్చింది. 1947 స్వతంత్రం వచ్చిన తరువాత ఆధునిక భారతదేశంలో కొల్ కత విద్య, వితజ్ఞానం, సంస్కృతి మరియు రాజకీయలలో పలు దశాబ్ధాల కాలం ఈ నగరం ప్రధానకేంద్రంగా అభివృద్ధి చెందింది. 
2000 నుండి ఈ నగరం వేగవంతంగా ఆర్థిక ప్రగతిని సాధించింది.
ఫిలిప్స్
ఈ కంపని 1891లో కార్ల్ మార్క్స్ యొక్క మాతృవర్గ దాయాది అయిన జెరార్డ్ ఫిలిప్స్ చే ఐండ్హోవెన్ లో స్థాపించబడింది. ఈ కంపని యొక్క మొదటి ఉత్పత్తులు లైట్ బల్బులు మరియు ఎలెక్ట్రో-టెక్నికల్ ఉపకరణాలు. ఈ కంపెని యొక్క మొదటి కర్మాగారము లైట్ స్కల్ప్చర్ మ్యుసియంగా సేవలందిస్తోంది. 1920లలో కంపెని వేరే ఉత్పత్తులను కూడా తయారుచేయడం ప్రారంభించింది. వీటిలో వాక్యుం గొట్టాలు (ప్రపంచ వ్యాప్తంగా వాల్వ్స్ అని కూడా అంటారు) కూడా ఉన్నాయి. 1927లో బ్రిటిష్ కు చెందిన ఎలెక్ట్రానిక్ వాల్వ్ తయారీ కంపెని అయిన ముల్లర్డ్ ను కొనుగోలు చేసింది. అలాగే 1932లో జర్మనీకి చెందిన ట్యూబు తయారీ కంపెనీ అయిన వాల్వోను సొంతం చేసుకుంది. ఈ రెండు కంపెనీలు ఫిలిప్స్ యొక్క అనుబంధ సంస్తలుగా మారాయి. 1939లో ఫిలిప్స్ కంపెని "ఫిలిసేవ్" పేరుతో ఎలెక్ట్రిక్ రేజర్ ను ప్రవేశపెట్టింది. దీనిని USA లో నోరేల్కో బ్రాండ్ పేరుతో అమ్మకాలు సాగించారు.